Acchiappa-acchiappa

Acchiappa-acchiappa è nu jocu di picciriddu tradizziunali. Pi talianu si chiama Ce l'hai, acchiappino, acchiapparella, giocare a prendersi, eccetra. Pi ngrisi si chiama tag, tip, it, touch, tiggy, tick, chasing e chasey.  Tutti sti noma discrìvinu lu jocu, ca si tratta d'assicutari l'àutri e acchiappàrili, o armenu attuccàrili.

Usualmenti si joca fora: p'accuminzari unu dî jucatura veni scigghiutu pi "stari sutta". Lu jucaturi chi sta sutta havi lu scopu di rinèsciri a tuccari unu di l'àutri jucatura chi si nni fùjinu pi unn'è gghie; siddu cci rinesci, lu  jucaturi chi veni tuccatu pigghia stu rolu di novu, e lu jocu cuntìnuu d'accussì finu ca si stàncanu tutti quanti.

Ntâ littiratura siciliana
Sbannatu di Maria Sciaravallu
(dAlba Sicula'', vulumi II)
Jòcanu acchiappa-acchiappa'''
davanti a la Matrici;
lu suli si l'agghiutti lu mari.

Senza pinzeri,
la facci paparina,
jòcanu li carusi.

Sona lu mortoriu;
dui di li cchiù granni
sbànnanu lu cchiù nicu...
..."Morsi l'onori di to matri!"

Catigurìa:Jòcura